b'\n_START_ARTICLE_\nSlap Epupa\n_START_PARAGRAPH_\nSlapovi Epupa (znani tudi kot slapovi Monte Negro v Angoli) so slapovi na reki Kunene na meji med Angolo in Namibijo na obmo\xc4\x8dju Kaokoland v regiji Kunene. Reka je \xc5\xa1iroka 0,5 km in pada v slapovih na razdalji ve\xc4\x8d kot 1,5 km, pri \xc4\x8demer je najve\xc4\x8dji enotni padec okoli 37 metrov . Epupa v hererskem jeziku pomeni pena, ki nastaja ob padanju vode.\n_START_SECTION_\nEkologija\n_START_PARAGRAPH_\nZaradi posebne narave tega strmega obvodnega habitata so slapovi Epupa kraj ve\xc4\x8d endemi\xc4\x8dnih vrst rib  in drugih vodnih vrst._NEWLINE_Kljub temu da je te\xc5\xbeko priti do njih (s \xc5\xa1tirikolesniki iz Opuwa), so slapovi ena glavnih privla\xc4\x8dnosti v Namibiji, saj je okolje neokrnjeno z raznimi drevesi, kot so fige, baobab, palme makalani (Hyphaene petersiana) in barvne kamnite stene, ki uokvirjajo slapove._NEWLINE_135 km gorvodno, v severni Namibiji, so \xc5\xa1e slapovi Ruacana._NEWLINE_Slapovi Epupa so ogro\xc5\xbeeni zaradi morebitne gradnje velikega jezu, ki ga skupaj na\xc4\x8drtujeta vladi Namibije in Angole, vendar po kon\xc4\x8dani \xc5\xa1tudiji izvedljivosti (november 2015) razpravljajo o drugem projektu na Baynesbergnu.\n_START_SECTION_\nLjudje\n_START_PARAGRAPH_\nSlapovi Epupa so znani po nomadskih prebivalcih ljudstva Ovahimbi. So pa tu tudi druga plemena, kot so Ovatjimbi, Ovazembi in Ovatvi. Ker turisti\xc4\x8dni obisk slapov Epupa stalno nara\xc5\xa1\xc4\x8da, to \xc5\xa1e dodatno spodbuja plemena, kot so Hereri in O\xc5\xa1ivambi, da se selijo na to obmo\xc4\x8dje.\n_START_SECTION_\nDejavnosti\n_START_PARAGRAPH_\nMogo\xc4\x8di so vodeni ogledi slapov in vasi Himbov, opazovanje ptic, izleti z opazovanjem krokodila, raznovrstnost rastlinja, posebej dreves, kot sta baobab in mopana (Colophospermum mopane), ki prevladujeta na tem obmo\xc4\x8dju. Turistom je na voljo tudi rafting.'